
OBRAZLOŽENJE IZVRŠENJA PRORAČUNA
Općine Cetingrad za razdoblje od 
01.01.2026. do 30.06.2026. godine


Izvještaj o izvršenju Proračuna Općine Cetingrad za razdoblje od 01.01.2026. do 30.06.2026. godine izrađen je u skladu s odredbama Zakona o proračunu („Narodne Novine“ broj 144/21), te Pravilnika o polugodišnjem i godišnjem izvještaju o izvršenju proračuna („Narodne novine“ broj 85/23).

Izvještaj o izvršenju proračuna sadrži: 
- opći dio proračuna, 
- posebni dio proračuna, 
- izvještaj o zaduživanju na domaćem i stranom tržištu novca i kapitala, 
- izvještaj o danim jamstvima i plaćanjima po protestnim jamstvima te 
- obrazloženje ostvarenja prihoda i primitaka, rashoda i izdataka.

Ukupni prihodi i primici u izvještajnom razdoblju realizirani su u iznosu od 1.636.125,19 €, s osnova prihoda poslovanja i s osnova prihoda od prodaje nefinancijske imovine. Ukupni rashodi i izdaci realizirani su u iznosu od 1.115.180,96 €, od čega su rashodi poslovanja iznosili 445.618,60 €, te su rashodi za nabavu nefinancijske imovine realizirani u iznosu od 669.562,36 €.

U nastavku sukladno Pravilniku o polugodišnjem i godišnjem izvještaju o izvršenju proračuna daje se obrazloženje općeg djela proračuna i posebnih izvještaja.
Posebne izvještaje čine: 
- izvještaj o korištenju proračunskih zaliha, 
- izvještaj o zaduženju na domaćem i stranom tržištu novca i kapitala i 
- izvještaj o danim jamstvima i plaćanjima po protestnim jamstvima.


OPĆI DIO


A. RAČUN PRIHODA I RASHODA

PRIHODI

- U okviru razreda 6 Prihodi poslovanja daje se prikaz prihoda po ekonomskoj klasifikaciji a ukupno iznose 1.631.125,19 €.

- Prihodi od poreza, na skupini 61 ostvareni su u ukupnom iznosu od 202.638,85 €. Radi se o prihodima od poreza i prireza na dohodak od nesamostalnog rada od 184.557,46 €, od poreza na promet nekretninama u iznosu od 15.082,16 €, od poreza na potrošnju alkoholnih i bezalkoholnih pića u iznosu od 2.999,23 €.  
- Prihodi iz inozemstva i od subjekata unutar općeg proračuna, na skupini 63 realizirani su u iznosu od 1.310.152,41 €. Odnose se na tekuće pomoći iz državnog proračuna na ime fiskalne održivosti vrtića u iznosu od 14.333,00 €, pomoći fiskalnog izravnanja u iznosu od 212.802,90 € te prijenosa sredstava Odlukom Vlade RH posredstvom Ministarstva mora, prometa i infrastrukture za sanaciju nerazvrstanih cesta i izgradnju nogostupa prema Osnovnoj školi Cetingrad.
- Prihodi od imovine, na skupini 64 ostvareni su u iznosu od 22.383,91 €. Odnose se na prihode od financijske imovine – kamata u iznosu od 38,73 €, prihode od zakupa i iznajmljivanja imovine u iznosu od 1.835,51 €, te na naknade za korištenje nefinancijske imovine u iznosu od 20.509,67 €. Prihodi ove skupine odnose se na prihode od zakupa poljoprivrednog zemljišta, prihode od iznajmljivanja stambenih objekata, prihode od iznajmljivanja imovine, prihode od iznajmljivanja javnih površina, prihode od spomeničke rente, prihode od naknade za korištenje kamena, te prihode od naknade za korištenje javnih površina koje plaća Hrvatski telekom d.d. za pravo služnosti odnosno pravo puta na javnim površinama Općine Cetingrad.
- Prihodi od upravnih i administrativnih pristojbi, pristojbi po posebnim propisima i naknada, na skupini 65  ostvareni su u iznosu od 95.950,02 €. Odnose se na prihode od doprinosa za šume u iznosu od 69.722,82 €, na prihode od naplate potrošnje vode i centralnog grijanja u iznosu od 25.342,68 €, na prihode od godišnje grobne naknade u iznosu od 125,00 €. Komunalni doprinosi i naknade ostvareni su u iznosu od 834,52 €.


RASHODI

- U okviru razreda 3 Rashodi poslovanja i razreda 4 Rashodi za nabavu nefinancijske imovine daje se prikaz rashoda po ekonomskoj klasifikaciji a ukupno iznose 1.115.180,96 €.
- Rashodi za zaposlene na skupini 31 ostvareni su u iznosu 85.484,35 €, a odnose se na plaće, ostale rashode za zaposlene i doprinose na plaće za djelatnike Jedinstvenog upravnog odjela, Vlastitog pogona, načelnika i zamjenika ispred reda bošnjačke nacionalne manjine. 
- Materijalni rashodi na skupini 32 ostvareni su u iznosu 246.166,20 €, a odnose se na naknade troškova zaposlenima u iznosu 4.536,68 €, rashode za materijal i energiju u iznosu 56.001,05 €, rashode za usluge u iznosu 162.498,78 €, ostale nespomenute rashode poslovanja u iznosu 23.129,69 €.
- Financijski rashodi na skupini 34 ostvareni su u iznosu 544,94 €, a odnose se na  ostale financijske rashode (bankarske usluge i usluge platnog prometa).
- Pomoći dane u inozemstvo i unutar općeg proračuna na skupini 36 ostvarene su u iznosu od 54.770,98 € na sufinanciranje vrtića u Slunju i Cetingradu, te na sufinanciranje potreba Osnovne škole.
- Naknade građanima i kućanstvima na temelju osiguranja i druge naknade na skupini 37 ostvarene su u iznosu 4.962,27 €, a odnose se na Ostale naknade građanima i kućanstvima iz proračuna (naknade za opremanje novorođenčeta, sufinanciranje prijevoza srednjoškolaca, jednokratne pomoći studentima).
- Ostali rashodi na skupini 38 ostvareni su u iznosu 53.689,86 €, a odnose se na tekuće donacije vatrogastvu (DVD Cetingrad), financiranje režijskih troškova ljekarne u Cetingradu, te financiranje djelovanja udruga građana.
- Rashodi za nabavu neproizvedene dugotrajne imovine na skupini 41 ostvareni su u iznosu od 343.744,34 €, a odnose se na radove na Starom gradu Cetinu.
- Rashodi za nabavu proizvedene dugotrajne imovine na skupni 42 ostvareni su u iznosu  od 325.818,02 €, a odnose se na radove na cesti Luke u iznosu od 298.818,02€, izradu betonskih okvira na grobljima u iznosu od 9.843,75 €, te nabavu službenog automobila u iznosu od 27.000,00 €.


B. RAČUN ZADUŽIVANJA/FINANCIRANJA
- U ovom obračunskom razdoblju nije bilo primitaka i izdataka na osnovu zaduživanja.


C. RASPOLOŽIVA SREDSTVA IZ PRETHODNE GODINE
- U ovom obračunskom razdoblju ostvaren je višak prihoda u iznosu 630.097,12 € koji će se utrošiti tijekom 2026. godine nastavkom započetih radova koji se prenose iz prošle godine.

PRIHODI I PRIMICI, RASHODI I IZDACI PREMA IZVORIMA FINANCIRANJA

	U ovom dijelu Izvršenja proračuna iskazani su prihodi i primici, te rashodi i izdaci po izvorima financiranja, pri čemu izvori financiranja sadrže prihode i primitke iz kojih se podmiruju rashodi i izdaci određene vrste i namjene.

RASHODI PREMA FUNKCIJSKOJ KLASIFIKACIJI

	U ovom dijelu Izvršenja proračuna rashodi su iskazani prema njihovoj funkciji odnosno njihovoj krajnjoj namjeni.


POSEBNI IZVJEŠTAJI UZ POLUGODIŠNJE IZVJEŠĆE O IZVRŠENJU PRORAČUNA
· Izvještaj o korištenju proračunskih zaliha
	U izvještajnom razdoblju Općina nije koristila proračunske zalihe.

· Izvještaj o zaduživanju na domaćem i stranom tržištu novca i kapitala
	U izvještajnom razdoblju Općina se nije zaduživala putem dugoročnih kredita, zajmova i vrijednosnih papira.

· Izvještaj o danim jamstvima i plaćanjima po protestiranim jamstvima
	U izvještajnom razdoblju Općina nije davala jamstva niti je imala plaćanja po protestiranim jamstvima.

										   Općina Cetingrad
										   općinski načelnik
								                  __________________
								     	               Milan Bogović

